Larentalia

Larentalia vel LarentinaeVarro LL VI,24. vel LarentinaliaLactantius Div. Inst. I,1,20. Macrobius I,10,11. sunt feriae publicae Romanae quae quotannis die 23 Decembris (a.d. X Kal. Ian.)Fasti Antiates Maiores. Macrobius I,10. in honorem IovisMacrobius I,10,15. celebrabantur. ParentatioMacrobius I,10,17. Vide etiam Varronem. erat, hoc est sacrificium dis Manibus Accae Larentiae (de qua variae fabulae nobis traditae sunt)Hederich, Benjamin: "Acca Laurentia" - apud: Gründliches mythologisches Lexikon, Lipsiae 1770, col. 18-20, per flaminem QuirinalemSic Aulus Gellius. et pontificesCicero, Ad Brutum I,15. Romae in Velabro prope sepulchrum quotannis peracta. Ad eundem locum et dis Manibus servilibus sacerdotes Romani litabantVarro, ibid., praeterea Larentia eadem deitas atque Larunda, mater Larum, esse putatur quia Lares et ipsi genii quidam mortuorum erant quorum dies festus pridie  (a.d. XI Kal. Ian.) celebrabaturMacrobius I,10,10..

Alterum diem festum Accae Larentiae, Larentia dictum, mense Aprili fuisse auctor est PlutarchusVita Romuli IV,5., quo die flamen Martialis (? Ἆρεως Ἱερεύς) libationes Larentiae offerebat : haec locutio Graeca sane aptius flaminem Martialem quam flaminem Quirinalem interpretatur ac  de deo Marte in sententiis proximis agitur. Nihilominus Georgius DumézilLa Religion romaine archaïque, Payot, 2000 p.279-280. errorem manifestum Plutarchi esse adfirmat : nisi fortasse flamen Martialis mense Aprili, flamen Quirinalis mense Decembri sacro intererat ? Nam mense Aprili dies natalis urbis Romae celebrabatur, et conditor huius urbis Romulus, ut Accae Larentiae alumnus, ita filius dei Martis habebatur : itaque primus Augustus, qui et ipse per sororem Gai Iulii Caesaris originem suam a Troiano Aenea duxisse praetendebat, hunc honorem per flaminem Martialem excogitasse potuit.  At testimonium Plutarchi nullo alio firmaturTestis unus, testis nullus ?
Fontes
 Aulus Gellius, libro septimo Noctium Atticarum, capitulo septimo.
Fasti Praenestini ab erudito Verrio Flacco elaborati. 
 Macrobius libro primo Saturnaliorum capitulo decimo 11-17. 
 Plutarchus, Vita Romuli IV-V.
 Varro libro sexto de Lingua Latina,  capitulis 23-24.

 Notae 

 Plura legere si cupis 
 Ana Mayorgas, "Rituel et mémoire féminine à Rome. Le cas d’Acca Larentia et de Tarpéia" in Pratiques religieuses, mémoire et identités dans le monde gréco-romain, Presses Univesitaires de Rennes, 2022ː 285-300

Categoria:Feriae Romanae
Categoria:Ritus Decembris